CELEX: 31990R0028
Language: el
Date: 1990-01-04 00:00:00
Title: Κανονισμός (ΕΟΚ) αριθ. 28/90 της Επιτροπής της 4ης Ιανουαρίου 1990 για την κατάταξη ορισμένων εμπορευμάτων στους κωδικούς ΣΟ 1108 11 00, 1108 12 00, 1108 13 00 και 1108 14 00 και για την κατάργηση του κανονισμού (ΕΟΚ) αριθ. 1463/87

Avis juridique important

|

31990R0028

Κανονισμός (ΕΟΚ) αριθ. 28/90 της Επιτροπής της 4ης Ιανουαρίου 1990 για την κατάταξη ορισμένων εμπορευμάτων στους κωδικούς ΣΟ 1108 11 00, 1108 12 00, 1108 13 00 και 1108 14 00 και για την κατάργηση του κανονισμού (ΕΟΚ) αριθ. 1463/87  

Επίσημη Εφημερίδα αριθ. L 003 της 06/01/1990 σ. 0009 - 0010 Φινλανδική ειδική έκδοση: Κεφάλαιο 2 τόμος 7 σ. 0109  Σουηδική ειδική έκδοση: Κεφάλαιο 2 τόμος 7 σ. 0109 

***** ΚΑΝΟΝΙΣΜΟΣ (ΕΟΚ) αριθ. 28/90 ΤΗΣ ΕΠΙΤΡΟΠΗΣ  της 4ης Ιανουαρίου 1990  για την κατάταξη ορισμένων εμπορευμάτων στους κωδικούς ΣΟ 1108 11 00, 1108 12 00, 1108 13 00 και 1108 14 00 και για την κατάργηση του κανονισμού (ΕΟΚ) αριθ. 1463/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), για τη δασμολογική και στατιστική ονοματολογία και για το κοινό δασμολόγιο, όπως τροποποιήθηκε τελευταία από τον κανονισμό (ΕΟΚ) αριθ. 3845/89 (2), και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να θεσπιστούν διατάξεις για την κατάργηση των εμπορευμάτων που αναφέρονται στο παράρτημα του παρόντος κανονισμού·  ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει θεσπιστεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·  ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη (1) του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη (2) βάσει της αιτιολογίας της στήλης (3)·  ότι ο παρών κανονισμός καλύπτει τα προϊόντα του κανονισμού (ΕΟΚ) αριθ. 1463/87 της Επιτροπής (3)· ότι συνεπώς ο εν λόγω κανονισμός πρέπει να καταργηθεί·  όι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα εμπορεύματα που περιγράφονται στη στήλη (1) του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη (2) του εν λόγω πίνακα.  Άρθρο 2  Ο κανονισμός (ΕΟΚ) αριθ. 1463/87 καταργείται.  Άρθρο 3  Ο παρών κανονισμός αρχίζει να ισχύει την 1η Μαρτίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιανουαρίου 1990.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 374 της 22. 12. 1989, σ. 2.  (3) ΕΕ αριθ. L 138 της 28. 5. 1987, σ. 36.  ΠΑΡΑΡΤΗΜΑ  1.2.3 //  //  //  // Περιγραφή εμπορευμάτων   // Κατάταξη  Κωδικός ΣΟ   // Αιτιολογία   //  //  //  // (1)   // (2)   // (3)   //  //  //  //  //  //  // 1. Προϊόντα τα οποία εμφανίζονται με μορφή λεπτής, λευκής σκόνης και αποτελούνται από:  μείγμα φυσικού αμύλου σιταριού και μικρών ποσοτήτων ακετυλιωμένου αμύλου σιταριού ή ελάχιστα ακετυλιωμένο άμυλο σιταριού παρουσιάζουν δε τα εξής χαρακτηριστικά:  - περιεκτικότητα σε άμυλο (προσδιοριζόμενη με τη μέθοδο Ewers ): 95 % κατά βάρος ή περισσότερο, υπολογιζόμενη επί ξηράς ύλης,  - περιεκτικότητα σε ακετύλιο (προσδιοριζόμενη με την ενζυματική μέθοδο): όχι μεγαλύτερη από 0,5 % κατά βάρος, υπολογιζόμενη επί ξηράς ύλης.   // 1108 11 00   // Η κατάταξη προσδιορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1108 και 1108 11 00.  Τα προϊόντα αυτά, λόγω των χαρακτηριστικών τους (ιδίως της μικρής τους περιεκτικότητας σε ακετύλιο) πρέπει να θεωρούνται ως άμυλα του κωδικού ΣΟ 1108 11 00 και όχι ως εστεροποιημένα άμυλα του κωδικού ΣΟ 3505 10 50.   // 2. Προϊόντα τα οποία εμφανίζονται με μορφή λεπτής, λευκής σκόνης και αποτελούνται από:  μείγμα φυσικού αμύλου καλαμποκιού και μικρών ποσοτήτων ακετυλιωμένου αμύλου καλαμποκιού ή ελάχιστα ακετυλιωμένο άμυλο καλαμποκιού παρουσιάζουν δε τα εξής χαρακτηριστικά:  - περιεκτικότητα σε άμυλο (προσδιοριζόμενη με τη μέθοδο Ewers ): 95 % κατά βάρος ή περισσότερο, υπολογιζόμενη επί ξηράς ύλης,  - περιεκτικότητα σε ακετύλιο (προσδιοριζόμενη με την ενζυματική μέθοδο): όχι μεγαλύτερη από 0,5 % κατά βάρος, υπολογιζόμενη επί ξηράς ύλης.   // 1108 12 00   // Η κατάταξη προσδιορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1108 και 1108 12 00.  Τα προϊόντα αυτά, λόγω των χαρακτηριστικών τους (ιδίως της μικρής τους περιεκτικότητας σε ακετύλιο) πρέπει να θεωρούνται ως άμυλα του κωδικού ΣΟ 1108 12 00 και όχι ως εστεροποιημένα άμυλα του κωδικού ΣΟ 3505 10 50.   // 3. Προϊόντα τα οποία εμφανίζονται με μορφή λεπτής, λευκής σκόνης και αποτελούνται από:  μείγμα φυσικού αμύλου πατάτας και μικρών ποσοτήτων ακετυλιωμένου αμύλου πατάτας ή ελάχιστα ακετυλιωμένο άμυλο πατάτας παρουσιάζουν δε τα εξής χαρακτηριστικά:  - περιεκτικότητα σε άμυλο (προσδιοριζόμενη με τη μέθοδο Ewers ): 95 % κατά βάρος ή περισσότερο, υπολογιζόμενη επί ξηράς ύλης,  - περιεκτικότητα σε ακετύλιο (προσδιοριζόμενη με την ενζυματική μέθοδο): όχι μεγαλύτερη από 0,5 % κατά βάρος, υπολογιζόμενη επί ξηράς ύλης.   // 1108 13 00   // Η κατάταξη προσδιορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1108 και 1108 13 00.  Τα προϊόντα αυτά, λόγω των χαρακτηριστικών τους (ιδίως της μικρής τους περιεκτικότητας σε ακετύλιο) πρέπει να θεωρούνται ως άμυλα του κωδικού ΣΟ 1108 13 00 και όχι ως εστεροποιημένα άμυλα του κωδικού ΣΟ 3505 10 50.   // 4. Προϊόντα τα οποία εμφανίζονται με μορφή λεπτής, λευκής σκόνης και αποτελούνται από:  μείγμα φυσικού αμύλου μανιόκας και μικρών ποσοτήτων ακετυλιωμένου αμύλου μανιόκας ή ελάχιστα ακετυλιωμένο άμυλο μανιόκας παρουσιάζουν δε τα εξής χαρακτηριστικά:  - περιεκτικότητα σε άμυλο (προσδιοριζόμενη με τη μέθοδο Ewers ): 95 % κατά βάρος ή περισσότερο, υπολογιζόμενη επί ξηράς ύλης,  - περιεκτικότητα σε ακετύλιο (προσδιοριζόμενη με την ενζυματική μέθοδο): όχι μεγαλύτερη από 0,5 % κατά βάρος, υπολογιζόμενη επί ξηράς ύλης.   // 1108 14 00   // Η κατάταξη προσδιορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1108 και 1108 14 00.  Τα προϊόντα αυτά, λόγω των χαρακτηριστικών τους (ιδίως της μικρής τους περιεκτικότητας σε ακετύλιο) πρέπει να θεωρούνται ως άμυλα του κωδικού ΣΟ 1108 14 00 και όχι ως εστεροποιημένα άμυλα του κωδικού ΣΟ 3505 10 50.   //    //   //